बेरिकेड्स लगे, अस्पताल परिसर में वाहन की नो एंट्री
शासकीय जन चिकित्सालय परिसर में मुख्य द्वार तक दो पहिया वाहनों का प्रवेश रोकने के लिए लोहे के क्रास बेरीकेट्स लगाए गए हैं। परिसर को धूल से मुक्त करने सीमेंट के रंगीन पेवर ब्लाक लगाने का काम शुरु किया गया है।
अस्पताल परिसर में दो वाहनों को आड़ा तिरछा खड़ा करने के बाद लोग परिजन या मरीज को देखने जाते हैं। इससे पूरे परिसर में जाम के हालात बन जाते थे। यहां तक की कई बार एंबुलेंस गंभीर मरीजों को अस्पताल के मुख्य द्वार तक नहीं पहुंचा पाती थी।
परिसर में कार्यरत गार्ड, लोगों से वाहन खड़ा करने से मना करते हैं तो चालक उनसे ही उलझ जाते हैं। कई बार विवाद की स्थिति भी बन चुकी है। अस्पताल प्रभारी डा. प्रमोद दीवान ने बताया कि लोहे की बाड़ लगाने से दो पहिया वाहन अंदर तक नहीं पहुंच सकेंगे। फर्श में ब्लाक लगाए जाने से परिसर की सुंदरता बढ़ेगी, गंदगी नहीं रहेगी। धूल कीचड़ की समस्या खत्म होगी। इससे पहले अस्पताल प्रबंधन ने एक गेट पहले ही बंद कर दिया था ताकि इससे ऑटो या रिक्शा अंदर प्रवेश न कर सकें। पशुओं को रोकने के लिए दोनों मुख्य द्वार पर पहले ही रोक लगाए जा चुके हैं।
अस्पताल परिसर में टाइल्स लगाते कर्मचारी।
bho_Deva hin_Deva hin_Deva hin_Deva hin_Deva